google/wiki40b huggingface dataset:
100 PLUS

100plus (kadang-kadang dieja sebagai 100 PLUS atau 100 plus) ialah sejenis minuman sukan isotonik yang dijual di Malaysia dan Singapura. Sejak dari tahun 2007, terdapat lima kelainan, iaitu 'Asli' (Original), 'Limau Lemon', 'Limau Tangerin', 'Aqtiv', dan 'Kuasa' (Power).
Jenama minuman ini amat dikenali di kalangan orang Malaysia tetapi tidak begitu dikenali di luar negara. Minuman sukan seperti 100 PLUS dan Gatorade harus tidak dikelirukan dengan minuman-minuman tenaga. Minuman sukan bertujuan untuk menambah lagi elektrolit, gula, dan air, serta juga nutrien-nutrien yang lain, dan biasanya bersifat isotonik (mengandungi perkadaran kandungan yang sama dengan kandungan di dalam badan manusia). Sebaliknya, minuman tenaga hanya memberikan gula, dan kafeina.
Misteri Surat-surat Rasulullah SAW & Kelebihan Mukjizat

Ringkasan

Buku Misteri Surat-surat Rasulullah SAW & Kelebihan Mukjizat ini merupakan buku kategori Pendidikan & Tamadun.
Kampung Paloh Beluru

Poskod

Poskod yang digunakan di Kampung Paloh Beluru, Ketereh, Kelantan adalah 16450.
Emping oat

Pemprosesan

Oat seperti bijirin yang lainnya mempunyai sekam luar yang keras dan tidak boleh dimakan. Sekam ini harus dikeluarkan sebelum isinya boleh dimakan. Selepas sekamnya telah dikeluarkan dari bijian, hanya selaput bran yang tinggal pada bijian oat. Lapisan bran ini, meskipun berkhasiat, menjadikan biji-bijian oat sukar untuk dikunyah serta mengandungi enzim yang dapat menyebabkan bijian menjadi tengik. Oleh sebab itu, oat mentah sering dikukus dengan stim untuk melembutkannya agar ia masak lebih cepat masa (menghasilkan "oat segera" moden) serta menyahaslikan enzim yang terkandung untuk menambahkan jangka hayat oat tersebut.

Penyediaan

Emping oat boleh dimakan terus tanpa perlu dipanaskan atau dimasak lagi: oat direndam selama 1-6 jam dalam cecair seperti air atau jus buah-buahan. Masa yang diambil untuk merendam oat ini bergantung pada bentuk, saiz dan teknik, pemprosesan bagi menjimatkan masa dan tenaga yang dihabiskan di atas pemanas serta memelihara rasa dan khasiatnya yang barangkalinya musnah apabila dimasak.
Secara tradisional, oat bubur adalah bijian penuh yang boleh digunakan sebagai bijirin sarapan. Empingan oat boleh dimasak untuk membuat bubur. Ia turut digunakan untuk membuat granola, muesli, kek oat dan penkek.

Nutrisi

Bijian oat penuh merupakan sumber tiamina, zat besi, dan serat yang sangat baik. Bijian ini juga satu-satunya sumber avenantramida, sejenis sebatian antioksidan yang dipercayai mempunyai ciri-ciri membantu melindungi sistem peredaran darah dari pada penyakit arteriosklerosis. Produk oat juga mengandungi beta-glukan yang boleh membantu penghidap diabetes jenis kedua mengawal gula darah mereka dan boleh juga membantu merangsang sistem imun untuk melawan bakteria.
Seventeen (kumpulan muzik)

Seventeen BSS

Pada 21 Mac 2018. Hoshi, DK dan Seungkwan memulakan debut mereka sebagai subkumpulan yang dipanggil BSS atau BooSeokSoon, nama samaran untuk ketiga-tiga ahli tersebut. Kumpulan ini mengeluarkan single pertama mereka "Just Do It" dan menikmati tempoh promosi yang singkat.
Hainspitz

Hainspitz merupakan sebuah kawasan perbandaran terletak di daerah Saale-Holzland, Thüringen, Jerman.
Live CD

Live CD atau Live DVD ialah sekeping CD atau DVD yang mengandungi sistem pengendalian komputer yang boleh dibutkan darinya. Live CD ini adalah unik kerana mampu menjalankan sebuah sistem pengendalian yang lengkap lagi terkini dalam sesebuah komputer yang tiada storan sekunder berubah-ubah, seperti pemacu cakera keras. Pemacu kilat Live USB serupa fungsinya dengan Live CD, tetapi selalu ditambah kefungsian menulis balik perubahan ke dalam medium butnya secara automatik dan telus.
Istilah "live" bersempena kenyataan bahawa CD ini mengandungi sistem pengendalian yang lengkap, berfungsi dan boleh dikendalikan dalam wahana edaran. Biarpun Live CD biasanya tidak mengubah apa-apa dalam sistem pengendalian atau fail-fail yang sedia ada dalam cakera keras, namun kebanyakannya disertakan mekanisme dan utiliti untuk mengubah cakera keras komputer hosnya, termasuk sekali pemasangan kekal. Ini adalah penting untuk aspek pengurusan sistem live CD, seperti pembanterasan virus, pengimbasan pemacu, dan pemulihan sistem.
Pilihan asalnya adalah membolehkan pengguna mengembalikan komputer kepada keadaan sebelumnya apabila live CD dikeluarkan dan komputernya dibut semula. Live CD boleh berjalan tanpa pemasangan kekal dengan meletakkan fail-fail yang biasanya disimpan dalam cakera keras, ke dalam RAM-nya, biasanya dalam bentuk cakera RAM, tetapi ini boleh mengurangkan jumlah RAM yang tersedia untuk kegunaan aplikasi, lantas sedikit sebanyak mengurangkan prestasi. Tepat pada tahun 2007, live CD tertentu menjalangkan GUI yang memakan RAM sekecil 32MB.

Galeri

Berikut ialah beberapa rakaman skrin yang memaparkan penjalanan live CD:
Tunjung Teja

Poskod

Poskod yang digunakan di Tunjung Teja adalah 42174. Terdapat 8 buah desa di dalam daerah kecamatan Tunjung Teja.
Klappholz

Klappholz merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Sukaratu, Bojongpicung

Poskod

Poskod yang digunakan di Sukaratu adalah 43283. Terdapat 11 buah desa di dalam daerah kecamatan Bojongpicung.
Wayland (protokol pelayan paparan)

Sejarah

Wayland diilhamkan oleh Kristian Høgsberg, seorang pembangun perisian yang pernah membangunkan AIGLX dan DRI2, pada tahun 2008 semasa bekerja dengan Red Hat. Beliau berpendapat bahawa X memberikan terlalu banyak tugas kepada pelayan dan terlalu banyak infrastrutur yang tidak digunakan tetapi masih disokong oleh X. Beliau menyarankan bahawa satu protokol baharu dicipta, di mana pelayan paparan hanya menumpukan kepada satu tugas sahaja iaitu mengawal paparan, dan protokol itu dinamakan Wayland, yakni sempena nama pekan Wayland, Massachusetts, tempat Kristian mula-mula memikirkan konsep-konsep asas bagi protokol ini.

Seni bina

Wayland menggunakan model pelayan–pelanggan di mana pelanggan ialah aplikasi-aplikasi yang memohon supaya penimbal-penimbal pikselnya dipaparkan pada skrin, manakala pelayan (perencam) bertanggungjawab mengawal bagaimana penimbal-penimbal tersebut dipaparkan. Berbeza dengan X, Wayland tidak mempunyai API untuk melukis, sebaliknya tugas melukis diberikan kepada pelanggan. Pelanggan akan menyediakan ingatan kongsian untuk memegang penimbal piksel yang akan didaftarkan kepada pelayan Wayland. Pelanggan kemudiannya akan melukis terus keatas penimbal tersebut.
Kartina Ayoob

Kehidupan peribadi

Kartina telah berkahwin dengan Riezman Khuzaimi pada 2001 dan kemudian bercerai dengan talak satu pada Januari 2015. Hasil daripada perkahwinan tersebut mereka mempunyai dua orang anak lelaki, Afiq Kiraman dan Ruzain Nars.
That '70s Album (Jammin')

That '70s Album (Jammin') ialah runut bunyi kepada rancangan televisyen, That '70s Show dikeluarkan pada 1999.
Burung Pipit Rimba

Ciri-ciri

Burung Pipit Rimba ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Pipit Rimba adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Pipit Rimba tidak bergigi.

Pembiakan

Burung Pipit Rimba membiak dengan bertelur. Telur Burung Pipit Rimba bercengkerang keras.
Carlos Alberto Peña

Kerjaya kelab

Peña membuat debut untuk C.F. Pachuca pada 14 April 2010 menentang Cruz Azul, seri 2-2.
Pada Mei 2011, Peña berpindah ke Club León. Beliau bermain 31 perlawanan ketika kempen pertamanya bersama Los Panzas Verdes. Dalam musim 2013–14 Peña menjaringkan 12 gol untuk pasukannya.

Kerjaya antarabangsa

Pada lewat 2012, Peña dipanggil oleh jurulatih José Manuel de la Torre untuk mewakili Mexico di kelayakan Piala Dunia FIFA 2014 menentang Guyana pada 12 Oktober dan El Salvador pada 16 Oktober. Beliau juga dipanggil untuk menentang Peru dalam perlawanan persahabatan.
Peña menjaringkan gol antarabangsa pertama kalinya ketika menentang Finland dalam satu perlawanan persahabatan pada 30 Oktober 2013.
Ponson-Debat-Pouts

Ponson-Debat-Pouts merupakan sebuah komun di jabatan Pyrénées-Atlantiques di barat-daya Perancis.
Masjid Jamek Sri Jempol

Latar belakang

Masjid Jamek Sri Jempol terletak di kedudukan Latitud 2 darjah, 53 minit, 29 saat Utara dan Longitud 102 darjah, 24 minit, 15.2 saat Timur. Arah kiblatnya adalah pada 292 darjah, 33minit, 0.9 saat.
Pasirkiamis

Poskod

Poskod yang digunakan di Pasirkiamis adalah 44161. Terdapat buah desa di dalam daerah kecamatan Pasirwangi.
Rieti

Rieti merupakan nama bandar di Itali. Terletaknya di bahagian tengah. Tempatnya di kawasan Latium, Wilayah Rieti, Itali. Pada tahun 2004, kota ini memiliki jumlah penduduk sebanyak 46,834 orang dan memiliki luas wilayah 206 km².
Payré

Payré ialah sebuah komun di jabatan Vienne di wilayah Poitou-Charentes barat Perancis.
Sungai Lilin, Tanah Sepenggal Lintas

Poskod

Poskod yang digunakan di Sungai Lilin adalah 37263. Terdapat 12 buah desa di dalam daerah kecamatan Tanah Sepenggal Lintas.
Pengendali rangkaian mudah alih

Pengendali rangkaian mudah alih atau MNO, yang juga dikenali sebagai pembekal khidmat tanpa wayar, pengangkut tanpa wayar, syarikat selular atau pembawa rangkaian mudah alih, ialah pembekal perkhidmatan komunikasi tanpa wayar yang memiliki atau mengawal semua elemen yang diperlukan untuk menjual dan menyampaikan perkhidmatan kepada pengguna akhir termasuk peruntukan spektrum radio, infrastruktur rangkaian tanpa wayar , infrastruktur pengangkutan belakang, bil, penjagaan pelanggan, peruntukan sistem komputer dan organisasi pemasaran dan pembaikan.
Di samping memperoleh pendapatan dengan menawarkan perkhidmatan runcit di bawah jenamanya sendiri, MNO juga boleh menjual akses kepada perkhidmatan rangkaian pada kadar borong ke operator rangkaian maya mudah alih (MVNO). 
Ciri penting yang menentukan operator rangkaian mudah alih adalah bahawa MNO mesti memiliki atau mengawal akses kepada lesen spektrum radio daripada entiti kawal selia atau kerajaan. Ciri utama kedua yang menentukan MNO adalah bahawa MNO mesti memiliki atau mengawal elemen-elemen infrastruktur rangkaian yang diperlukan untuk menyediakan perkhidmatan kepada pelanggan melalui spektrum berlesen. 
Pengendali rangkaian mudah alih biasanya juga mempunyai sistem komputer peruntukan, bil dan penjagaan pelanggan yang diperlukan dan organisasi pemasaran, penjagaan pelanggan dan kejuruteraan yang diperlukan untuk menjual, menghantar dan membiayai perkhidmatan. Bagaimanapun, MNO boleh menyalurkan sebarang sistem atau fungsi ini dan masih dianggap sebagai penggerak rangkaian mudah alih.
Polincove

Polincove merupakan sebuah komun di jabatan Pas-de-Calais di utara Perancis.
Elskop

Elskop merupakan sebuah kawasan perbandaran terletak di daerah Steinburg, Schleswig-Holstein, Jerman.
Dingin (lagu Ziana Zain)

Maklumat am

Berikutan keadaan industri muzik Malaysia yang agak suram, Ziana Zain hanya termampu untuk mengeluarkan single yang bertajuk Dingin pada 4 April 2008 dalam bentuk CD dan muat turun digital yang menampilkan lagu "Melara Jiwa" pada tahun 2005 single pada 20 Julai 2005 sebagai B-side. Lagu ini bertahan agak lama di carta muzik radio, dan juga carta Muzik Muzik pada tahun 2008.
Di Separuh Akhir Muzik Muzik 2008, lagu Dingin pada mulanya tidak berjaya ke Anugerah Juara Lagu ke-23 dalam kategori Balada, tetapi diberi kelayakan secara mengejut pada saat-saat akhir melalui pengumuman di malam separuh akhir kategori Pop Rock.
Brimingen

Brimingen merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Kampung Sungai Kering

Poskod

Poskod yang digunakan di Kampung Sungai Kering, Yan, Kedah adalah 06910.
Atmosfera (kumpulan muzik)

Sejarah awal

Pada mulanya hanya Hezron sahaja melibatkan diri dalam bidang nyanyian sekitar tahun 2009. Hezron telah mencipta lagu dan mengelarkan dirinya sebagai Atmosfera. Lagu pertama yang dicipta oleh Hezron bertajuk Kau Putuskan Aku. Selepas itu, Hazrenol (ataupun Ganak) mula meminati untuk menghasilkan karya. Sejak itu, mereka aktif mencipta lagu, merakam dan memuat naik karya ke dalam YouTube.
Nama Atmosfera dipilih mereka bagi menggambarkan kumpulan mereka diterima oleh peminat dengan baik.
Filem BloodRayne

Pelakon

Filem ini turut disertai oleh beberapa orang pelakon terkenal, antaranya adalah Kristanna Loken, Ben Kingsley, Michelle Rodriguez

Ringkasan

Pada kurun ke-lapan belas, Rayne adalah separuh manusia dan separuh puntianak Dhampir dan merupakan tarikan utama dalam karnival pertunjukan pelik di Romania.
Nogal de las Huertas

Nogal de las Huertas merupakan sebuah kawasan perbandaran di Sepanyol di Palencia, di komuniti autonomi Castile dan León.
Aminagar Sarai

Demografik 2001

Menurut bancian India pada tahun 2001, Aminagar Sarai memiliki bilangan penduduk seramai 10,114. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2011

Menurut bancian India pada tahun 2001 Aminagar Sarai memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Paru-paru

Paru-paru merupakan organ dalam sistem pernafasan dan termasuk dalam sistem kitaran vertebrata yang bernafas. Ia berfungsi untuk menukar oksigen dari udara dengan karbon dioksida dari darah dengan bantuan hemoglobin. Proses ini dikenali sebagai respirasi atau pernafasan. Istilah perubatan berkaitan paru-paru selalunya bermula dengan "pulmo-" dari perkataan Latin pulmones untuk paru-paru.

Paru-paru mamalia

Paru-paru mamalia mempunyai permukaan berspan (spongy texture) dan dipenuhi liang epitelium dengan itu mempunyai luas permukaan per isipadu yang lebih luas berbanding luas permukaan paru-paru. Paru-paru manusia adalah contoh biasa bagi paru-paru jenis ini.
Paru-paru terletak di dalam rongga dada (thoracic cavity), dilindungi oleh struktur bertulang tulang selangka dan diselaputi karung dwidinding dikenali sebagai pleura. Lapisan karung dalam melekat pada permukaan luar paru-paru dan lapisan karung luar melekat pada dinding rongga dada. Kedua lapisan ini dipisahkan oleh lapisan udara yang dikenali sebagai rongga pleural yang berisi cecair pleural; ini membenarkan lapisan luar dan dalam berselisih sesama sendiri, dan menghalang ia daripada terpisah dengan mudah.
Bernafas kebanyakannya dilakukan oleh diafragma di bawah, otot yang mengucup menyebabkan rongga di mana paru-paru berada mengembang. Sangkar selangka juga boleh mengembang dan mengucup sedikit.
Ini menyebabkan udara tetarik ke dalam dan keluar dari paru-paru melalui trakea dan salur bronkus (bronkhial tubes); yang bercabang dan mempunyai alveolus di hujung iaitu karung kecil dikelilingi oleh kapilari yang dipenuhi darah. Di sini oksigen meresap masuk ke dalam darah, di mana oksigen akan d angkut melalui hemoglobin.
Darah tanpa oksigen dari jantung memasuki paru-paru melalui pembuluh pulmonari dan, selepas dioksigenkan, kembali ke jantung melalui salur pulmonari.
Ham, anak Nuh

Ham bin Nuh (Bahasa Arab: حام بن نوح‎) adalah salah seorang anak Nabi Nuh.

Kisah dari Ibnu Thabari

Ibnu Thabary di dalam kitabnya Tarikh Rasul wal Muluk (Tarikh Rasul dan Raja-raja) menceritakan bahawa Ham adalah anak ketiga Nabi Nuh. Setelah bencana banjir terbesar di bumi pada zaman Nabi Nuh a.s. berlaku, maka Nabi Nuh bersama pengikutnya yang beriman telah membangunkan sebuah kota di lembah Pergunungan Ararat atau Pergunungan Judi di Armenia. Nama kota yang dibangun oleh Nabi Nuh dan keturunannya adalah kota Suq Thamanin atau kota lapan puluh yang kini terletak di Jazirah Ibnu Umar. Setelah semakin berkembang, maka Nabi Nuh kemudiannya telah membangunkan kembali sebuah kota yang dikenali kelak dengan kota Naxuana atau kota Diaspora. Hal ini kerana disinilah manusia kemudiannya berpencaran ke seluruh muka bumi. Ham ibnu Nuh kemudian mewarisi daerah Afrika, sebahagian Arabia, India dan Lautan Pasifik. Dari perkawinannya, Ham menurunkan 4 orang anak, iaitu Kush, Misraim,Phut dan Kanaan.
Estamariu

Estamariu merupakan sebuah kawasan perbandaran yang terletak di Sepanyol dalam daerah Alt Urgell, wilayah Catalonia.
La Febró

La Febró merupakan sebuah kawasan perbandaran yang terletak di Sepanyol dalam daerah Baix Camp, wilayah Catalonia.
Nicole Anderson

Biografi

Nicole telah mula berlakon sejak kecil lagi. Beliau telah terlibat dalam gimnastik ketika berusia 3 tahun dan selepas 10 tahun, beliau terlibat dengan beberapa kejohanan gimnastik peringkat negeri dan kebangsaan.
Beliau turut memenangi biasiswa ke sekolah peragaan Barbizon di Atlanta, Georgia, AS ketika berusia 13 tahun. Beliau turut pernah menghiasi iklan-iklan seperti: "Mary Kate and Ashley Online Clothing", "Every Girl", "Stand Up", dan "Bratz-Pretty 'n' Punk & Treasures".
Nicole turut membintangi beberapa siri seperti: Unfabulous, Zoey 101, Nobody, Hannah Montana, iCarly, Sunday! Sunday! Sunday!, "Make It Or Break It", dan Princess. Beliau turut membintangi siri original Disney, JONAS sebagai "Macy Misa".
Nicole berketurunan Sepanyol dan Filipina dan mempunyai dua orang adik-beradik iaitu Ken dan Nadine.
Bukit Parlimen, London

Bukit Parlimen adalah sebuah kawasan taman terbuka di sudut tenggara Hampstead Heath di London barat laut. Bukit yang mempunyai ketinggian sekitar 98 meter (322 kaki) ini terkenal untuk melihat pemandangan latar langit ibu negara. Banyak mercu tanda boleh dilihat di atas puncak bukit ini seperti Canary Wharf, 30 St Mary Axe (the Gherkin), The Shard dan Katedral St Paul.
Bangunan Parlimen yang terletak 6¼ batu (10.1 kilometer) selatan bandaraya Westminster boleh dilihat dari Bukit Parlimen walaupun ia menjadi agak terhalang kerana bangunan-bangunan sekelilingnya.

Sejarah

Satu bonggol yang terletak di Bukit Parlimen mungkin merupakan monggok perkuburan Zaman Gangsa. Pada tahun 1133, bukit itu merupakan sebahagian daripada manor yang Raja Henry I berikan kepada seorang baron yang dipanggil sebagai Richard de Balta. Semasa pemerintahan Henry II, ia diberikan kepada Alexander de Barentyn, pelayan khas raja. Kawasan itu yang kemudiannya dikenali sebagai Bukit Pengkhianat (Traitors' Hill), mungkin telah mendapat namanya yang terkini semasa Perang Saudara Inggeris pada abad ke-17, apabila ia diduduki oleh angkatan tentera yang setia kepada Parlimen Inggeris. Satu legenda menyatakan bahawa tempat ini ialah tapak di mana Guy Fawkes dan Robert Catesby merancang untuk melihat kemusnahan Parlimen dalam Komplot Serbuk Letupan pada 5 November 1605.
Campillo de Altobuey

Campillo de Altobuey merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
Bouchoir

Bouchoir ialah sebuah komun yang terletak di komun Somme di Picardie di utara Perancis.
Mesnil-Martinsart

Mesnil-Martinsart ialah sebuah komun yang terletak di komun Somme di Picardie di utara Perancis.
Baja

Baja ialah sebatian kimia yang diberikan kepada tumbuhan-tumbuhan untuk menggalakkan pertumbuhan. Ia seringkali dikenakan ke atas tanih, tetapi boleh juga diletakkan terus pada akar atau disembur pada daun-daun tumbuhan. Baja terbahagi kepada dua, iaitu baja asli dan kimia. Baja asli, kadangkala dikenali sebagai baja organik, mengandungi bahan-bahan organik atau berasal daripada organisma hidup, manakala baja kimia pula, kadangkala dikenali sebagai baja tak organik atau baja buatan, mengandungi bahan-bahan kimia tak organik atau galian-galian.
Baja boleh wujud secara semula jadi seperti gambut dan bahan galian, atau dikilangkan setelah melalui proses semula jadi (seperti penguraian) atau proses kimia (seperti proses Haber). Sebatian kimia sebegini menjadikan halaman, taman-taman dan tanah tampak lebih indah kerana ia membekalkan zat-zat penting yang menggalakkan kesuburan tumbuhan.
Baja diformulasi khusus bagi tujuan tertentu, contohnya untuk membantu pertumbuhan daun atau pengeluaran buah. Ia lazimnya mengandungi tiga unsur kimia utama, iaitu nitrogen, fosforus dan kalium dalam kadar yang berbeza-beza. Unsur-unsur lain seperti kalsium, sulfur, magnesium atau zat-zat mikro (micronutrients) turut digunakan berdasarkan keperluan atau penggunaan baja tersebut. Walaupun nitrogen boleh didapati di atmosfera bumi, hanya terdapat sekumpulan kecil tumbuhan (contohnya kekacang) yang melakukan proses ikatan nitrogen (proses penukaran nitrogen atmosfera kepada bentuk-bentuk yang lebih berguna seperti nitrat, ammonia dan nitrogen oksida). Hampir semua tumbuhan memerlukan sebatian nitrogen di dalam tanih untuk tumbuh subur.

Sisa haiwan

Najis ternakan yang dijadikan sebagai baja, sama ada digunakan secara terus atau setelah diproses. Biasanya, najis tersebut diasingkan daripada rumput dan sampah, dan disimpan selama 40 hari sehingga mengalami penguraian bakteria bagi menghasilkan baja kompos. Baja ini boleh digunakan terus atau dikeringkan. Baja ini dalam bentuk kering sering digunakan kerana keadaannya yang lebih mudah ditangani dan tidak berbau.
Pinjamkan Hatiku

Sinopsis

Filem ini mengisahkan seorang gadis yang bernama Laila Safitri yang menghidap penyakit yang membawa maut. Ketika pulang ke kampung halamannya, Laila bertemu semula dengan Naufal yang merupakan rakan zaman kanak-kanaknya. Timbul bibit-bibit cinta antara mereka berdua sehingga membuat Laila lupa akan segala pahit dan kesakitan yang dialami dengan kehadiran Naufal. Begitu juga dengan Naufal. Mereka seperti saling memerlukan dan melengkapi antara satu sama lain. Namun begitu kebahagian mereka tidak bertahan lama apabila Naufal tiba-tiba hilang. Selepas peristiwa tersebut, Laila berkahwin dengan doktornya yang bernama Doktor Hasnan, walaupun hati Laila hanya untuk Naufal.

Penerbitan

Air Terjun Pelangi di Pahang dijadikan lokasi utama penggambaran.

Tayangan

Pinjamkan Hatiku ditayangkan pada 30 November 2017 di pawagam seluruh negara.

Ulasan

Shazryn Mohd Faizal dan Izwan Mohd. Isa masing-masing daripada mStar dan Kosmo berpendapat filem ini masih mempunyai persamaan dengan filem-filem Osman Awang yang lain dari sudut lakon layar dan tema. Shazryn dan Izwan menerima baik lakonan Ayda yang masih baru dalam dunia lakonan tetapi Shazryn merasakan lakonan pasangan Ayda dan Sam "sedikit canggung dan cengkaman emosi cinta mereka itu seperti tidak menusuk ke jiwa". Kedua-dua pengulas tersebut memuji sinematografi filem ini yang memilih Air Terjun Pelangi di Pahang, yang dikatakan Izwan sebagai cantik, sebagai latar utama penggambaran.

Kontroversi

Sehari selepas filem tersebut ditayangkan di pawagam, sebuah rakaman langsung filem tersebut telah dibuat di Kuala Terengganu yang kemudiannya telah disebarkan melalui Facebook Live. Dia telah memohon maaf atas perbuatannya namun penerbit eksekutif filem tersebut, iaitu Datuk Saiful Safwan Mohamed Ghazi telah menyerahkan kes tersebut kepada polis.
Kerajaan Beraja Rom

Monarki

Para raja, kecuali Romulus, yang mana berdasarkan lagenda dilantik oleh rakyat Rom untuk berkhidmat seumur hidup. Tiada raja yang bergantung pada pasukan tentera untuk mendapat atau mengekalkan takhta.

Bibliografi

Livy: Ab Urbe Condita.
Frank, Tenney: An Economic History of Rome. 1927.
Teen Vogue

Butiran

Majalah ini disiarkan dalam format yang lebih kecil iaitu 6¾"x9" serta mempunyai saiz muka hadapan yang unik dan terserlah apabila diletakkan di rak hadapan pelantar yang menjual majalah. Majalah ini juga mempunyai konsep kedai bersekutu yang dipanggil "The Haute Spot" yang terletak di pusat membeli belah The Westchester, Westchester, New York.

Kandungan

Majalah ini mengikut prinsip asas untuk majalah remaja dan menampilkan gaya "Vogue". Majalah ini juga mempunyai topik yang lebih serius seperti perbincangan tentang kehamilan remaja.
Sekali setahun, Teen Vogue menjadi tuan rumah kepada sebuah parti terbitan Young Hollywood pada musim luruh. Teen Vogue Young Hollywood party adalah acara yang selalunya dihadiri oleh masyarakat di Los Angeles.
Zamihan Mat Zin

Zamihan Mat Zin merupakan Penolong Pengarah Pusat Al-Quran dan Ilmu Teras Institut Latihan Islam Malaysia (ILIM) di Bandar Baru Bangi, Selangor.
David Gyasi

Kehidupan awal

Gyasi dilahirkan di Hammersmith, London kepada sebuah keluarga yang berasal dari Ghana.
Draguignan

Draguignan ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.